Wie chönti s'Christetum au no uusgseh? Weli verborgeni Schätz lieged  brach... eifach nur deshalb, will mer sich as Althäbrachte gwöhnt hätt und nüme  Visione und Träum entwickled?  Amigs aber isch es d'Situation,  wo neui Idee verlangt. Es heisst nöd  umesuscht "aus der Not eine Tugend machen". Eusi Landeschile staht vor grosse  Veränderige i dä nächschte Paar Jahre. Au da wird's mäng en Bätt- und Buesstag  bruuche, Täg wo mer Rückschau haltet, was isch bisher guet gsy und chan  wiitergführt werde und wo sind mer ufm Holzwäg und müend umchehre und ganz NEU ufbräche.